Լիբանանի քաղաքական կուսակցությունները կոչ են անում Սաադ Հարիրիին վերադառնալ իր պաշտոնին: Նրանք կասկածում են, որ սաուդցիներն են վարչապետին հրաժարական պարտադրել: Հարիրին որևէ այլ հայտարարություն չի արել, նրա մամլո ծառայությունը հաղորդել է, որ Էր Ռիադում Հարիրին հանդիպել է արտասահմացի դիվանագետների հետ: Ֆրանսիայի նախագահ Էմանուել Մակրոնը, որ Մերձավոր Արևելքի երկրներ այց էր կատարում, անսպասելի մեկնել է Սաուդյան Արաբիա: Նա քննարկելու է իրավիճակը Եմենում ու Լիբանանում թագաժառանգ Մուհամեդ բին Սալմանի հետ: Մակրոնն ասել է, որ արդեն ոչպաշտոնական զրույց է ունեցել Սաադ Հարիրիի հետ: Արաբագետ Սեբաստիան Աշերը ասում է, որ Էր Ռիադի կոչը իր քաղաքացիներին ավելի կսրի Լիբանանի հետ լարումը: Էր Ռիադի հեռուստատեսությամբ իր ելույթում Հարիրին ասել է, որ հրաժարական է տալիս, որովհետև իրեն ուզում են սպանել: Իր տեսաուղերձում Սաադ Հարիրին կտրուկ քննադատել է «Հըզբոլլահին» և շարժմանն աջակցող Իրանին: